Základná škola s materskou školou s vyučovacím jazykom maďarským

 Alapiskola és Óvoda, Vetvárska 7, 821 06 Bratislava

 Staromlynská 51, 821 06 Bratislava

 **Školský vzdelávací program**

 **HRAVO – ZDRAVO**

Prerokované pedagogickou radou dňa: 31.8.2016

Prerokované radou školy dňa: 20.9.2016

Schválený zriaďovateľom dňa:

Vydané dňa: 31.8.2016

1. **Vlastné ciele a poslanie výchovy a vzdelávania**

Vlastné ciele a poslanie výchovy a vzdelávania v našej materskej škole sme si stanovili v súlade so všeobecnými cieľmi ustanovenými v Štátnom vzdelávacom programe, s cieľmi výchovy a vzdelávania ustanovenými v školskom zákone, s potrebami a záujmami detí, zákonných zástupcov a pedagogických zamestnancov a vlastným zameraním školy:

* Uľahčiť plynulú adaptáciu
* Zlepšovať sociálnu aktivitu a napĺňať potrebu sociálneho kontaktu s rovesníkmi i s dospelými
* Podporovať vzťah k poznávaniu a učeniu a rozvoj individuálnych spôsobilosti dieťaťa
* Umožniť napĺňať život a učenie prostredníctvom hry, priamej skúsenosti a aktívneho bádania
* Zlepšovať grafomotorické zručnosti s dôrazom na správny úchop grafického materiálu, primeranú pracovnú plochu a správnu polohu dieťaťa počas činnosti
* Podporovať prirodzenú detskú túžbu po pohybe, umožniť pravidelný pohyb na čerstvom vzduchu, vytvárať pozitívny postoj k pohybovým aktivitám a športu organizovaním zaujímavých športových podujatí
* Vychovávať k dopravnej disciplíne
* Precvičovať správnu výslovnosť a rozvíjať súvislé vyjadrovanie
* Získať a posilňovať úctu k ľudským právam a základným slobodám a zásadám ustanoveným v Dohovore o ochrane ľudských práv a základných slobôd
* Poznávať a uplatňovať svoje práva
* Individuálne rozvíjať deti so špeciálnymi potrebami
* Získať prvotné základy komunikačných kompetencií, matematických kompetencií a kompetencií v oblasti vedy a techniky, digitálnych kompetencií, kompetencií učiť sa, riešiť problémy, tvorivo a kriticky myslieť, sociálnych a personálnych kompetencií, občianskych kompetencií a pracovných kompetencií
* Posilňovať úctu k rodičom a ostatným osobám, k materinskému jazyku, k štátnemu jazyku, ku kultúrnym a národným hodnotám
* Pripraviť sa na zodpovedný život v slobodnej spoločnosti, v duchu porozumenia a znášanlivosti, rovnosti muža a ženy, priateľstva medzi národmi, národnostnými a etnickými skupinami a náboženskej tolerancie
* Naučiť sa kontrolovať a regulovať svoje správanie, starať sa o svoje zdravie a chrániť ho, vrátane rozlišovania zdravej výživy a rešpektovať všeľudské etické hodnoty
* Rozvíjať predčitateľskú gramotnosť uplatňovaním špecifických metód; rozvíjať aktívne počúvanie s porozumením
* Formulovať kladný vzťah detí ku knihe a literatúre
* Rozvíjať environmentálnu výchovu a vzdelávanie ako súčasť rozvoja osobnosti detí zameranú najmä na vedenie k uvedomelej spotrebe zdrojov, povedomia v oblasti separácie odpadov, na vytváranie správnych postojov a správania detí k životnému prostrediu, na prevenciu pred znečisťovaním a poškodzovaním životného prostredia
* Dosiahnuť optimálnu kognitívnu, senzomotorickú a sociálno-citovú úroveň ako základ na školské vzdelávanie v základnej škole a na život v spoločnosti
* Realizáciou spoločných podujatí ZŠ s MŠ zabezpečiť plynulý prechod detí z materskej školy do základnej školy a utvárať ich predpoklady na ďalšie vzdelávanie
1. **Stupeň vzdelania**

Predprimárne vzdelanie získa dieťa absolvovaním posledného ročníka vzdelávacieho programu odboru vzdelávania v materskej škole. Preprimárne vzdelávanie ukončuje dieťa spravidla v  školskom roku, v ktorom do 31. augusta dosiahne šiesty rok veku a dosiahne školskú spôsobilosť. Preprimárne vzdelávanie môže dieťa ukončiť aj vtedy, ak nedovŕšilo šiesty rok veku, ale podľa vyjadrenia príslušného zariadenia výchovného poradenstva a prevencie a všeobecného lekára pre deti a dorast môže plniť povinnú školskú dochádzku (predčasné zaškolenie dieťaťa na žiadosť rodičov).

Dokladom o získanom stupni vzdelania je osvedčenie o absolvovaní predprimárneho vzdelávania.

1. **Vlastné zameranie školy**

Zameraním našej materskej školy je:

 **Environmentálna výchova**

Environmentálna výchova, ktorá sa realizuje v našej materskej škole, poskytuje priestor a neohraničené možnosti na vytváranie základov zodpovedného vzťahu človeka k životnému prostrediu.

Ciele:

* vytvoriť nové vzory správania sa jednotlivcov, skupín a spoločenstiev vo vzťahu k životnému prostrediu
* poskytnúť každému možnosť získať vedomosti, hodnoty a schopnosti potrebné pre ochranu životného prostredia
* podporiť vedomie starostlivosti o hospodárske, sociálne, politické a ekologické súvislosti v mestách a na vidieku

Pri realizácii environmentálnej výchovy v MŠ sa dieťa v rámci svojich vekových a individuálnych zvláštností oboznamuje s podstatou ekologických zákonitostí, rozvíja si estetické cítenie a formuje humánny a morálny vzťah k ochrane a tvorbe životného prostredia. V rámci environmentálnej výchovy dieťa získava vedomosti, zručnosti a návyky, formuje sa jeho hodnotná orientácia, postoje, správanie.

Vyššie uvedené ciele nie je možné dosiahnuť prostredníctvom sprostredkovávania vedeckých informácií, ale citlivým usmerňovaním, praktickou činnosťou a praktickou skúsenosťou. Uprednostňovať priame pozorovanie, odhaľovanie a riešenie problémov, ich priami účasť na riešení problémov ,experimentovanie, analyzovanie, tvorivé myslenie.

 **Aktivity environmentálnej výchovy**

* dotvárať kútiky živej i neživej prírody
* venovať sa starostlivosti o zelene v školskej záhrade

 + ošetrovať stromy, kríky

 + pestovať kvety, zeleniny

 + hrabať lístie, zbierať popadané konáre

 + udržiavať čistotu- brigády spolu s rodičmi

 + zbieranie prírodnín, liečivých rastlín, plodov

 + kompostovanie

 + vytvoriť parenisko

* vytvoriť herbárium
* realizovať výlety do prírody, do lesa
* spolupracovať lesníkom, poľovníkom
* spolupracovať s DAPHNE- inštitút aplikovanej ekológie
* vo výchovno-vzdelávacej práci využívať metodickú príručku „Praktická ekovýchova pre MŠ“
* navštíviť ZOO- pozorovať zvieratá, porovnať spôsob života voľne žijúcich zvierat a zvierat v ZOO
* navštíviť botanickú záhradu- poznať exotické rastliny
* recyklácia odpadov- zber starého papiera, plastu, skla
* zamerať sa na niektoré významné dni environmentálneho kalendára

+ Deň zeme

+ Svetový deň vody

+ Medzinárodný deň vtáctva

+ Mesiac lesov

+ Svetový deň zdravia

* vytvoriť fotoalbum o aktivitách
* premietať deťom filmy, čítať detskú literatúru s environmentálnou tematikou
* spolupracovať s RD- Podunajské Biskupice
* využívať techniku LAND-ART
* absolvovať školu v prírode
* podporovať a rozvíjať myšlienku „zdravotného životného štýlu“, ktorá úzko súvisí prelína sa s ekologickou a environmentálnou výchovou

+ vzbudiť záujem o alternatívne formy liečenia, poznať liečivé rastliny a ich využitie pre svoje zdravie- bylinné čaje

+ zamerať sa na prevenciu a znižovanie výskytu chorôb

+organizovať športové podujatia- MDD, športové aktivity v telocvični ZŠ s VJM

+absolvovať kurz korčuľovania

+ absolvovať predplavecký výcvik

+ zaradovať prvky relaxačných a jogových cvičení v spojení s relaxačnou hudbou

+ zapojiť sa do programu cez ŠJ: „ európsky program podpory konzumácie ovocia v školách“

+ pri príležitosti Svetového dňa výživy a Svetového dňa mlieka vyhlásiť tematické dni zamerané na podporu zvýšenia spotreby mlieka, mliečnych výrobkov

+ denne otužovať deti

* využívať príručku na pohybové aktivity: „Magyar mozgáskotta módszer“
* využitím exteriéru MŠ rozvíjať u detí pozitívny vzťah k pohybovým aktivitám
1. **Dĺžka dochádzky a formy výchovy a vzdelávania**

Materská škola s celodennou výchovou a vzdelávaním, v prípade záujmu zákonných zástupcov s poldennou, poskytuje predprimárne vzdelávanie deťom v čase od 6:30 do 17:00 hodiny.

Dĺžka štúdia resp. dochádzky je niekoľkoročná, podľa požiadaviek zákonných zástupcov dieťaťa, kapacitných podmienok školy, ale i jeden rok pred plnením povinnej školskej dochádzky.

1. **Učebné osnovy**

Učebnými osnovami školského vzdelávacieho programu sú vzdelávacie štandardy vzdelávacích oblastí Štátneho vzdelávacieho programu pre predprimárne vzdelávanie v materských školách.

 <https://www.minedu.sk/data/att/7828.pdf>

**Východiská plánovania**

Východiská plánovania načrtávajú základný prístup našej materskej školy k plánovaniu výchovno-vzdelávacej činnosti. Nasledovné princípy vyjadrujú, akým spôsobom materská škola postupuje pri usporadúvaní konkrétneho obsahu vzdelávania.

* Výchovno-vzdelávacia činnosť je plánovaná týždenne vzhľadom na špecifiká práce v materskej škole s celodennou výchovou a vzdelávaním, kedy predprimárne vzdelávanie zabezpečujú striedavo na zmeny dve učiteľky. Plán výchovno-vzdelávacej činnosti chápaný ako súčasť prípravy na výchovno-vzdelávaciu činnosť, ktorého forma a spôsob vedenia sú schválené pedagogickou radou. Plán vypracúva učiteľka rannej zmeny pre svoju priamu výchovno-vzdelávaciu činnosť v konkrétnej triede.
* Učiteľky vzájomne spolupracujú v rámci prípravy a plánovania svojej výchovno-vzdelávacej činnosti v konkrétnej triede, ale i v celej materskej škole. Je úplne na ich vzájomnej súčinnosti a dohode, koľkokrát maximálne za týždeň zaradia jednotlivé vzdelávacie oblasti. V rámci cielenej vzdelávacej aktivity zohľadňujú možnosť voľby vzájomne kombinovať a prelínať príslušné vzdelávacie oblasti.
* Učiteľky vychádzajú pri plánovaní z poznania aktuálnej úrovne detí. Rešpektujú ich potreby, prirodzenú variabilitu a sociokultúrne prostredie.
* Súčasťou plánovania je zohľadnenie vymedzených tém, ktoré sú interným materiálom materskej školy. Voľba konkrétnej témy a dĺžka jej časového úseku je na uvážení a dohode učiteliek. Témy predstavujú opornú konštrukciu pre štruktúrovanie konkrétneho obsahu vzdelávania, ale zohľadňujú i zmysluplné situačný kontext aktivít s deťmi v rámci určitého obdobia, ako i tradíciu a podmienky našej materskej školy. Jednotlivé témy je možné podľa potreby učiteliek danej triedy zlúčiť, prípade akokoľvek zmeniť ich poradie. Pri realizácii centrálnych aktivít materskej školy je potrebná spolupráca medzi všetkými učiteľkami, ale i vedením školy.
* Učiteľka plánuje systematickým spôsobom od menej náročných požiadaviek na dieťa k náročnejším a rešpektuje metodické postupy špecifické pre jednotlivé vzdelávacie oblasti. Pri plánovaní výchovno-vzdelávacej činnosti môžu učiteľky využívať i adaptácie výkonových štandardov jednotlivých vzdelávacích oblasti. Výkonové štandardy môžu v rámci plánovaných aktivít deliť, ale i integrovať do logických celkov podľa vlastného uváženia zohľadňujúc rozvojové možnosti detí v konkrétnej triede.
* Materská škola pre začlenené deti so špeciálnymi výchovno-vzdelávacími potrebami vytvára v prípade potreby v úzkej spolupráci s centrom špeciálno-pedagogického poradenstva vhodné podmienky prostredníctvom individuálneho vzdelávacieho programu.
* V čase školských prázdnin sa výchovno-vzdelávacia činnosť plánuje a realizuje v hrách a hrových činnostiach.
1. **Vyučovací jazyk**

Vyučovacím a výchovným jazykom v materskej škole je maďarský jazyk

1. **Spôsob a podmienky ukončovania výchovy a vzdelávania a vydávanie dokladu o získanom vzdelaní**

Predprimárne vzdelávanie v materskej škole ukončuje dieťa:

* spravidla v školskom roku v ktorom do 31. augusta dovŕšilo šiesty rok veku a dosiahlo školskú spôsobilosť
* ak nedovŕšilo šiesty rok veku, ale na základe vyjadrenia príslušného zariadenia výchovného poradenstva a prevencie a všeobecného lekára pre deti a dorast môže plniť povinnú školskú dochádzku- predčasné zaškolenie dieťaťa na žiadosť zákonného zástupcu

V závere predprimárného vzdelania dieťa získava osvedčenie o absolvovaní predprimárneho vzdelávania ako doklad o získanom stupni vzdelania, ktoré vydáva materská škola spravidla koncom kalendárneho mesiaca jún príslušného školského roka počas slávnostného ukončenia školského roka.

V prípade ukončenia dochádzky do materskej školy v priebehu školského roka, zákonný zástupca predloží riaditeľky ZŠ s MŠ s VJM písomnú žiadosť o ukončenie dochádzky do materskej školy.

1. **Materiálno-technické a priestorové podmienky**

Objekt materskej školy na Staromlynskej ulici sa nachádza v mestskej časti Bratislava- Podunajské Biskupice. Stojí v samostatnej účelovej budove, ktorú tvoria:

* Miesto pre edukáciu a edukačného procesu- dva samostatné vchody, dve vstupné haly, dve triedy s príslušnými priestormi, ako sú šatňa, umyváreň, WC, spálňa
* Hospodárska časť- kuchyňa s príslušnými priestormi a so samostatným vchodom

Naša materská škola je dvojtriedna. Obidve triedy sú vekovo miešané, čo znamená, že deti od 3 rokov do 6 rokov spoločne vytvárajú jednu triedu. Táto forma umožňuje vytváranie rodinnej atmosféry. Jednak ,že súrodenci sa nemusia rozdeliť a na druhej strane deti, ktoré nemajú súrodencov, tiež majú možnosť prežívať všetky výhody a nevýhody svojho veku. Napriek tomu, že triedy sú vekovo miešané, učiteľky dbajú nato, aby každé dieťa vedelo, do ktorej vekovej skupiny patrí a podľa toho si splnili svoje povinnosti, úlohy. Táto forma je vhodná na to, aby sa deti učili prirodzene aj od svojich starších spolužiakov a pozorovali ich pri získavaní školskej zrelosti. Táto forma je pre pedagógov náročnejšia, ako keby pracovali v homogénnej vekovej skupine, ale dáva viac možnosti na individuálny prístup k deťom a prácu s nimi.

K objektu materskej školy patrí rozsiahly oplotený areál, ktorý okrem ihriska a dopravného ihriska zahŕňa aj parkové časti s veľkými trávnatými plochami, drevinami a kvetmi. Túto danosť využívame v prospech k zvýšenej pozornosti environmentálnej výchovy. Počas celého roka pozorujeme zmeny v prírode na našich stromoch a rastlinách. Počúvame vtákov a cez zimu sa staráme o nich. Na jar vytvárame zeleninovú záhradu, kam spoločne s deťmi zasadíme rôzne zeleninové semienka a planty. Takto majú možnosť deti pozorovať vývoj rastlín bezprostredne, vo svojom prirodzenom prostredí. Taktiež spoločne s deťmi sa vytvárajú na rôznych miestach v areáli ostrovy kvetov. Deti sú aktívne a pravidelne zapájané do starostlivosti o kvety a zeleninovú záhradu ( polievanie, okopávanie, plienenie), ako aj na jeseň a po zime do skrášľovania a čistenia parkových časti (hrabanie listov, zbieranie popadaných šišiek). Takto umožňuje deťom najužší kontakt s prírodou nenútene a citlivo.

Materiálne podmienky sú vyhovujúce aj vďaka dobrej spolupráce s Rodičovským združeniam pri MŠ s VJM a občianskym združeniam KOBAK

1. **Vnútorný systém kontroly a hodnotenia detí a zamestnancov materskej školy**

Konkrétne zameranie a formy hodnoteniadetí a zamestnancov materskej školy sú vypracované v ročnom pláne vnútornej kontroly školy.